**ELLÁTÁSI SZERZŐDÉS**

**amely létrejött egyrészről a**

**Szociális és Gyermekvédelmi Főigazgatóság**

Székhely: 1132 Budapest, Visegrádi u. 49.

Törzskönyvi szám: 802101

Adószám: 15802107-2-41

Intézményi bankszámla szám: MÁK 10032000-00329905

Lebonyolítási bankszámla szám:

Képviselő: Dr. Thuma Róbert

Beosztása: főigazgató

(továbbiakban: SZGYF)

**másrészről**

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Adószám: 15732468-2-15

Statisztikai számjel: 15732468841132115

Számlavezető pénzintézet neve: OTP Bank Nyrt.

Bankszámla szám: 11744144-15404761-00000000

Képviselő: Dr. Fülöp Erik

Beosztása: polgármester

(továbbiakban: Feladatellátó)

**között alulírott helyen és napon, az alábbi feltételekkel:**

**Preambulum**

1./ **Szerződő Felek kijelentik**, **hogy** a Szociális és Gyermekvédelmi Főigazgatóságról szóló 316/2012.(XI.13.) Korm.rendelet, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 121. § - ában meghatározottak figyelembevételével **szerződést kötnek az Szt. 67. § (2) bekezdése alapján****fogyatékos személyek otthona (továbbiakban: feladat) biztosítása és finanszírozása tárgyában.**

2./ Szerződő Felek kijelentik, hogy ellátási szerződés finanszírozása az Emberi Erőforrások Minisztériumának, mint Támogatónak a III. pontban meghatározott fejezeti kezelésű előirányzatából valósul meg. A Főigazgatóság, mint lebonyolító ezen előirányzat terhére nyújt a jelen szerződésben meghatározott feltételek szerint a Feladatellátó részére támogatást.

3./ Jelen szerződéssel a **Szerződő Felek rögzítik** a **feladat** ellátásához az ellátási területet, az ellátásban részesítendők körét, számát, az egy ellátottra jutó működési támogatás összegét, valamint a **2014. évi működési támogatás összegét.**

4./ Az **SZGYF kijelenti, hogy** a Szociális és Gyermekvédelmi Főigazgatóságról szóló 316/2012. (XI.13.) Korm. rendelet 4. §-a, valamint az Szt. 88. §- a alapján  **a szerződés tárgya szerinti feladatra kijelölt szerv.** Ezen kötelezettségének úgy kíván eleget tenni, hogy a szolgáltatást szerződéses szociális ellátás keretében ezen ellátási szerződés útján biztosítja.

5./ Feladatellátó nyilatkozik arról, hogy a **fenntartásában lévő szolgáltató bejegyzése a szolgáltatói nyilvántartásba megtörtént. A**mennyiben működésében bármilyen változás állna be (fenntartó, ellátási terület, stb.) úgy a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Kormányrendeletben foglaltaknak megfelelően gondoskodik a szolgáltatói nyilvántartásba vett adatainak módosításáról.

**I.**

**A szerződés tárgya**

1./ **Az SZGYF** **megbízza a** **Feladatellátót** **2014. év január hó 01. naptól 2014. december hó 31. napig terjedő** **határozott időszakra** **a fogyatékos személyek otthona feladat ellátásának biztosítására, mely feladat ellátását feladatellátó elvállal.**

2./ **SZGYF vállalja, hogy működési támogatást fizet a Feladatellátó részére** a szakmai feladat teljesítése során felmerülő költségei finanszírozásához a III. pontban meghatározottak szerint, a jelen szerződés II/2. pontjában megnevezett Szolgáltató által nyújtott szolgáltatáshoz való hozzájárulásként.

3./ **Feladatellátó a jelen szerződésben rögzített működési támogatást elfogadja**, és saját felelősségére vállalja a feladat ellátását e szerződésben meghatározott időszak alatt a Szolgáltató szolgáltatói nyilvántartásba történő bejegyzésben rögzített ellátási területen.

4./ Feladatellátó a szolgáltatást hátrányos megkülönböztetés és világnézeti elkötelezettség nélkül biztosítja.

**II.**

**A szerződés szakmai tartalma**

1./ Feladatellátó kötelezettséget vállal arra, hogy a feladat ellátása során a vonatkozó jogszabályi rendelkezéseknek, valamint a szakmai előírásoknak megfelelően jár el, a szerződésben meghatározott szociális szolgáltatásokra vonatkozó külön jogszabályokat és szakmai követelményeket betartja, a nyilvántartási kötelezettségeknek eleget tesz, illetve a Szolgáltatóval betartatja azokat.

**A feladat szakmai tartalma tekintetében figyelemmel kell lenni:**

* az Szt-re,
* az államháztartásról szóló [2011. évi CXCV. törvényre (továbbiakban: Áht.),](http://net.jogtar.hu/aht)
* az államháztartási törvény végrehajtásáról szóló 368/2011.(XII.31.) Korm. rendeletre (a továbbiakban: Ávr.),
* a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendeletre,
* a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendeletre,
* a személyes gondoskodást nyújtó szociális ellátások igénybevételének rendjéről szóló 9/1999. (XI. 24.) SzCsM rendeletre, valamint
* a feladatellátást érintő egyéb szakmai szabályokra.

2./ Feladatellátóaz alábbi Szolgáltatóval látja el a feladatot:

|  |  |
| --- | --- |
| **Szolgáltató szervezet:** | |
| Neve: | Tiszavasvári Szociális-, Gyermekjóléti és Egészségügyi Szolgáltató Központ |
| Székhelye: | 4440 Tiszavasvári, Vasvári Pál út 87. |
| Telephelye: | --- |
| Ágazati azonosítója: | S0233914 |
| Adószáma: | 15815154-2-15 |
| Vezetőjének neve: | Nácsáné dr. Kalán Eszter Hajnalka |
| Vezetőjének elérhetősége: | telefon: 06-42-520-002 |
| mobil: --- |
| e-mail: szeszk@gmail.com |
| A szolgáltatás megnevezése: | fogyatékos személyek otthona |
| A szolgáltatói nyilvántartásba vétel száma: | SZ-C-01/00609-11/2014. |
| A szolgáltatói nyilvántartásba vétel hatálya: | határozatlan/határozott (2014. december 31.)  (Kérem a megfelelő szót aláhúzni) |
| A szolgáltatói nyilvántartást vezető hatóság: | neve: Szabolcs-Szatmár-Bereg Megyei Kormányhivatal Szociális és Gyámhivatala |
| címe: 4400 Nyíregyháza, Hősök tere 5. |

3./ **Feladatellátó** jelen szerződés keretében **98 fő fogyatékos személyek otthona ellátását biztosítja.**

4./ **Feladatellátó kötelezi magát** **arra, hogy** a szerződésnek és a mindenkor hatályos jogszabályoknak megfelelő **szolgáltatást** a jelen szerződés hatályba lépését követően, a szerződés tartama alatt **folyamatosan nyújtja**.

5./ Feladatellátó Szolgáltató Alapító Okiratának, szolgáltatói nyilvántartásba történő bejegyzésének esetleges módosításáról **az SZGYF–et** **a döntés meghozatala, illetve a kérelem beadását megelőzően** - az ellátás biztonságos megszervezése érdekében - **15 nappal tájékoztatni köteles.**

6./ **Feladatellátó köteles** az **SZGYF - nek** **haladéktalanul bejelenteni** a szolgáltatás nyújtásának bármely okból való tartós akadályba ütközését.

7./ **A Feladatellátó** **köteles az SZGYF - nek 15 napon belül bejelenteni:**

* + 1. ha a szerződéskötéskor közölt bármilyen adatban illetve a szerződést befolyásoló körülményben változás állt be,
    2. amennyiben a Feladatellátó neve, székhelye, adószáma, annak a pénzforgalmi számlájának a száma, amelyre a működési támogatás folyósítását kéri, megváltozik, illetve új pénzforgalmi számlát nyit.

8./ A bejelentéssel egyidejűleg a **Feladatellátó** **köteles a megváltozott** adatokkal kapcsolatos **dokumentumokat is megküldeni**. A bejelentésnek az SZGYF–hez való megérkezéséig a Feladatellátó a jelen szerződésben rögzített adatokat tekinti hatályosnak.

9./ **Feladatellátó** kinyilvánítja, hogy szociális ellátásainak jogszabályokban meghatározott szakmai követelményeit és az ellátáshoz kapcsolódó nyilvántartási, adatkezelési és adatvédelmi kötelezettségeket maradéktalanul ismeri, és kötelezettséget vállal arra, hogy azokat a feladat ellátása során a Szolgáltatóval betartatja. Vállalja továbbá, hogy a külön jogszabályban meghatározott adatszolgáltatási kötelezettségének a jogszabályi előírásoknak megfelelően eleget tesz, illetve a statisztikai adatszolgáltatáshoz szükséges adatokat az SZGYFrendelkezésére bocsátja.

10./ **Feladatellátó** **vállalja, hogy a Szolgáltató feladat ellátásához biztosítja a jogszabályokban előírt:**

a) feladatellátáshoz szükséges képesítési előírásoknak megfelelő szakszemélyzetet és a szakmai tevékenységet kisegítő létszámot,

b) tárgyi feltételeket,

c) szakmai etika normáinak tiszteletben tartását, adatvédelemre és az adatok kezelésére vonatkozó jogszabályokkal is összhangban,

d) ellátottak jogainak érvényesülését, érdekeinek védelmét és a panaszjog érvényesítésének lehetőségét.

11./ A szolgáltatásra vonatkozóan benyújtott **panasz esetén a Szolgáltató vezetője köteles azt haladéktalanul** **kivizsgálni,** valamint a panasz megalapozottságával és a megtett intézkedéssel kapcsolatosan írásban a panasz bejelentésétől számított **15 napon belül tájékoztatni a panasztevőt és az SZGYF–et.**

**A Szolgáltató vezetőjének döntése ellen** benyújtott fellebbezést 15 napon belül a fenntartó (Feladatellátó) bírálja el.

12./ A Feladatellátó minden év december 31. napjáig köteles az adott évben történt panaszokról és azok rendezéséről összegezve, írásban tájékoztatni az SZGYF-et.

**III.**

**A működési támogatás forrása, folyósítása**

1. A Szerződő felek rögzítik, hogy a Feladatellátó feladatellátásához saját forrásain túlmenően szükséges további finanszírozás, ezért az SZGYF-től kéri annak biztosítását. A III/6. pont szerinti működési támogatás forrása a jelen ellátási szerződés megkötésének évében, 2014-ben Magyarország 2014. évi központi költségvetéséről szóló 2013. évi CCXXX. törvény 1. számú mellékletében: XX. fejezet 20/19/7 Szociális gyermekjóléti és gyermekvédelmi feladatok ellátási szerződésekkel történő finanszírozása megnevezésű fejezeti kezelésű előirányzat.
2. A támogatás forrásának ÁHT. azonosítója: 343640
3. Az SZGYF megállapítja, hogy a Feladatellátó által ellátott feladat állami feladat, a feladat-ellátás szempontjából kiemelkedő jelentőségű, ezért jelen ellátási szerződésben meghatározott feltételek mellett anyagi támogatást nyújt a Feladatellátó részére.

4. A támogatás összegére a Feladatellátó csak tárgyévre vonatkozó megállapodás alapján jogosult. A szolgáltatást csak e szerződésben meghatározott Feladatellátó láthatja el. Feladatellátó kijelenti, hogy a becsatolt szakmai programja alapján vállalja a feladat ellátását a fenntartásában lévő Szolgáltató (továbbiakban: Szolgáltató) szolgáltatásával.

1. Feladatellátó kijelenti, hogy a kérelmében foglalt adatok és dokumentumok teljes körűek, valódiak és hitelesek. A szakmai feladat tárgyában támogatási igényt máshol nem nyújtott be.
2. Az SZGYF vállalja, hogy működési támogatást fizet a Feladatellátó részére a szakmai feladat teljesítése során felmerülő költségei finanszírozásához a III/8. pontban meghatározottak szerint, a jelen szerződés II/2. pontjában megnevezett Feladatellátó által nyújtott szolgáltatáshoz való hozzájárulásként.

Támogatási intenzitás: 100 %

1. A Feladatellátó a jelen szerződésben rögzített működési támogatást elfogadja, és saját felelősségére vállalja a feladat ellátását e szerződésben meghatározott időszak alatt a fenntartásában működő, a szerződés II/2. pontjában meghatározott szervezet szolgáltatás nyilvántartásba vételi okiratában rögzített ellátási területen.

8./ Szerződő Felek megállapodnak abban, hogy **az SZGYF** a feladat ellátásáért a Feladatellátó részére 2014. évre **bruttó 1.255.056.- Ft/fő/év működési támogatást biztosít** az alábbi kiemelt előirányzatok szerinti és kiemelt előirányzatokon belül egységes rovatrend szerinti bontásban**.**

adatok Ft-ban

|  |  |  |  |  |
| --- | --- | --- | --- | --- |
| **Kiemelt előirányzat** | **Egységes rovatrend szerinti besorolás** | **kormányzati funkció szerinti besorolás**  **(101211)**  **fogyatékos személyek otthona** | **kormányzati funkció szerinti besorolás** | **Összesen** |
| Egyéb működési célú kiadások | K511 – Egyéb működési célú támogatások államháztartáson kívülre | 122.995.488.- Ft | 0 | 122.995.488.- Ft |
| Mindösszesen |  | 122.995.488.- Ft | 0 | 122.995.488.- Ft |

9./ A működési támogatás folyósítására jelen szerződés VI.3./ pontjában előírásra került beszámoló elfogadását megelőzően működési támogatási előlegként kerül sor.

**A működési támogatás összege 2014. évre összesen bruttó** 122.995.488.- Ft, azaz Egyszázhuszonkettőmillió-kilencszázkilencvenötezer-négyszáznyolcvannyolc forint.

A működési támogatás összege tartalmazza az általános forgalmi adót. A Feladatellátó kijelenti, hogy jelen szerződés tárgya tekintetében az Ávr. 88. § - a szerinti adólevonási jog nem illeti meg és az adóterhet másra nem hárítja át.

A feladat ellátásával kapcsolatosan további igény nem merülhet fel a Feladatellátó részéről.

10./ Az SZGYF a működési támogatás összegét a Feladatellátó alábbipénzintézetnél vezetett pénzforgalmi számlaszámára történő átutalással folyósítja:

|  |  |
| --- | --- |
| **Pénzintézet neve** | **Pénzforgalmi számlaszám** |
| OTP Bank Nyrt. | 11744144-15404761-00000000 |

Feladatellátó tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik, függetlenül attól, hogy ki a számlatulajdonos.

11./ Az SZGYF a 2014. évi működési támogatással megegyező összegben előleget nyújt a Feladatellátó részére. Az SZGYF a működési támogatási előleget a jelen szerződés aláírását követő 15 napon belül egy összegben utalja át a Feladatellátó által megadott számlaszámra.

12./ Szerződő Felek rögzítik, hogy a működési támogatás összegének meghatározását nem befolyásolhatja a Szolgáltató által meghatározott és dokumentált intézményi térítési díjnál alacsonyabb összegű intézményi térítési díj meghatározása.

A személyi térítési díj csökkentésének, illetve elengedésének eseteit és módjait a Feladatellátó a belső szabályzatában határozza meg, de annak összege az SZGYF felé nem érvényesíthető.

**IV.**

**A működési támogatás felhasználásának szabályai**

1./ **Feladatellátó tudomásul veszi,** hogy a működési támogatás teljes összegét a feladatra, a 6. számú mellékletként csatolt, a támogatás összegére készített éves költségvetésben meghatározott tételek szerinti bontásban, a feladattal kapcsolatos személyi juttatások, munkaadókat terhelő járulékok és szociális hozzájárulási adó és dologi költségekre köteles felhasználni. Feladatellátó kizárólag a működési támogatás felhasználásának időtartama alatt felmerült és a feladat megvalósításához szorosan és közvetlenül kapcsolódó költségeket számolhatja el.

2./ Feladatellátó a költségvetésben rögzített összegtől lefelé korlátlan mértékben eltérhet, azonban a bérköltség és egyéb személyi jellegű kifizetések, a munkaadókat terhelő járulékok, a dologi kiadások nem léphetők túl.

3./ A működési támogatás felhasználásának kezdő időpontja:

2014. év január hó 1. nap.

A működési támogatás felhasználásának véghatárideje:

2014. év december hó 31. nap.

**V.**

**Jelentési kötelezettség**

1./ Feladatellátó minden hónapot követő 10. napig köteles a 7. számú melléklet szerinti jelentést teljesíteni az SZGYF felé.

2./ Feladatellátó kijelenti, hogy elektronikus úton jelentést ad a szociális regiszteren illetve az igénybevevői nyilvántartáson keresztül, a mindenkor hatályos szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló 226/2006. (XI. 20.) Korm. rendeletben foglaltaknak megfelelően. A jelentéssel egyidejűleg a jelentés megtörténtéről, tartalmáról az SZGYF–et a havi jelentéssel együtt tájékoztatja.

3./ A szociális regiszterben történő negyedéves jelentést a <https://jelentes.nrszh.hu>, a központi elektronikus nyilvántartásba történő napi jelentést a <https://tevadmin.nrszh.hu> internetes oldalon kell teljesíteni.

4./ Amennyiben a Feladatellátó az országos jelentési rendszerbe történő bejelentési kötelezettségnek határidőben részben vagy egészben nem tesz eleget, vagy valótlan adatot szolgáltat, úgy kötelezi magát, hogy az országos jelentési rendszert működtető szerv által kiszabott bírságot megtéríti. A bírság, továbbá a Feladatellátót és Szolgáltatót terhelő egyéb pénzbüntetés, illetőleg kamatai jelen megállapodás alapján folyósított támogatás terhére nem elszámolható költség.

**VI.**

**Ellenőrzés, beszámolás**

1./ Feladatellátótudomásul veszi, hogy az SZGYF jogosult a jelentésben foglaltakat ellenőrizni a Feladatellátó, valamint a Szolgáltató székhelyén és telephelyein. A Feladatellátó köteles biztosítani az ellenőrzés zavartalanságát.

Az ellenőrzések lefolytatására az ellátási szerződés megkötését megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor.

2./ Feladatellátó köteles a működési támogatás összegét elkülönítetten kezelni és felhasználására nézve elkülönített számviteli nyilvántartást vezetni, illetőleg a felhasználást dokumentáló számlákat, bizonylatokat, szerződéseket, egyéb okiratokat az SZGYF vagy egyéb ellenőrzésre jogosult szervek által ellenőrizhető módon kezelni és nyilvántartani, valaminta beszámoló benyújtására a támogatás felhasználásának véghatáridejétől kezdődően 8 évig megőrizni. A Feladatellátó ezen túl is köteles minden, az ellenőrzéshez szükséges felvilágosítást és egyéb segítséget megadni.

3./ **Feladatellátó** a feladatellátásával kapcsolatos, IV/3. pontban megállapított adott finanszírozási időszakot követően **szakmai tevékenységéről és a működési támogatás felhasználásáról köteles**

* a IV/3. pontban megállapított, adott finanszírozási időszakot követő 10 munkanapon belül **pénzügyi elszámolást**,
* a tárgyévet követő év január 31. napjáig írásban **szakmai beszámolót benyújtani**

**az SZGYF szakmailag illetékes főosztálya, az Intézményirányítási Főosztály részére.**

4./

Az SZGYF részéről a szakmai beszámoló elfogadására az Intézményirányítási Főosztály főosztályvezetője, a pénzügyi elszámolás és a teljesítés igazolására a Gazdasági Főosztály főosztályvezetője jogosult.

5. A beszámolónak és az elszámolásnak a következőket kell tartalmaznia:

1. szakmai beszámoló: szakmai értékelés a működési támogatás céljának megvalósulásáról (amennyiben a beszámoló 10 oldalnál hosszabb, a Feladatellátó köteles egyoldalas összefoglalót készíteni);
2. pénzügyi elszámolás: a felmerült költségeknek a felhasználás jogcíme szerinti – a működési támogatás céljának megvalósulásához köthető - tételes felsorolása, a felhasználási időszakhoz igazodó, a Feladatellátó nevére szóló számlák, egyéb számviteli és adóhatósági felhasználásra alkalmas helyettesítő okiratok, bizonylatok adataival megegyezően kitöltött, számlaösszesítő és a működési támogatás felhasználását igazoló számviteli bizonylatoknak, a kifizetés igazoló bizonylatok hitelesített másolatának a jelen szerződéshez történő benyújtásával.

Feladatellátó a felhasználást dokumentáló eredeti számlákra, bizonylatokra, egyéb okiratokra köteles ráírni: „Szociális és Gyermekvédelmi Főigazgatóság felé ………. Ft (azaz ……………………….. forint) összegben a(z) ………….. iktatószámú szerződés keretében elszámolva”.

Feladatellátó a 100.000,- Ft értékhatárt meghaladó számlák, okiratok másolatait köteles benyújtani. A pénzügyi elszámolás során azon gazdasági események esetén, amelyeknél az ellenérték külföldi pénznemben került meghatározásra és így a gazdasági eseményt alátámasztó bizonylat (számla) is külföldi pénznemre szól, a számlaösszesítőn a számla tárgyát magyar nyelven is, továbbá a számla összegét a számla pénzügyi teljesítése napján érvényes MNB középárfolyamán forintra átszámítva is fel kell tüntetni.

6./ A Feladatellátó a beszámolót és az elszámolást úgy köteles elkészíteni, hogy az alkalmas legyen a jelen megállapodásban foglaltak teljesítésének számlaösszesítő alapú ellenőrzésére. A beszámolóban kell ismertetni a költségvetési támogatás és a saját forrás felhasználásának, a támogatott tevékenység megvalósításának szakmai vonatkozásait, tapasztalatait, elemezni a megvalósítás eredményességét, továbbá pénzügyi elszámolást adni a költségvetési támogatás és a saját forrás felhasználásáról

Az SZGYF a beszámolót és az elszámolást a beérkezést követő 30 napon belül megvizsgálja, szükség szerint eredeti, tételes, bizonylat alapú helyszíni ellenőrzést végez és dönt annak elfogadásáról, illetve elutasításáról.

Az SZGYF a döntéséről és az esetleg jogosulatlanul igénybe vett összegek visszafizetésének elrendeléséről 3 munkanapon belül írásban értesíti a Feladatellátót.

Ha a Feladatellátó a beszámolásra, elszámolásra vonatkozó kötelezettségét határidőre nem teljesíti, vagy a határidőben benyújtott beszámoló, elszámolás tartalma nem megfelelő, úgy az SZGYF határidő megjelölésével írásban felszólítja a Feladatellátót a hiány pótlására, vagy a beszámoló, elszámolás egyéb módon történő korrekciójára. A beszámoló, elszámolás elfogadására jelen pontban rögzített határidő ez esetben egy alkalommal legfeljebb 20 nappal meghosszabbítható.

Felek rögzítik, hogy a pótlás, korrekció elmulasztása lehetetlenné teszi annak megállapítását, hogy a rendelkezésére bocsátott összegeket a Lebonyolító rendeltetésszerűen használta-e fel.

A Feladatellátó tudomásul veszi, hogy mindaddig, amíg a jelen megállapodásban foglalt kötelezettségét megszegve, teljes körűen el nem számolt, azonos célra újabb támogatásban nem részesíthető.

7./ Feladatellátó a jelen szerződés aláírásával nyilatkozik arról, hogy a jelen szerződésben meghatározott elszámolás alapjául szolgáló dokumentumok a 4440 Tiszavasvári, Városháza tér 4. fenntartói székhelyen, valamint az intézmény székhelyén a 4440 Tiszavasvári, Vasvári Pál út 87. cím alatt találhatóak meg.

8./ Feladatellátó köteles a költségvetési támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.

**VII.**

**Működési támogatás visszafizetése, kamat**

1./ Feladatellátó és az SZGYF a havi jelentések alapján a II/3. pontban meghatározott, igénybevett férőhely kihasználtsága alapján egymással elszámol.

A szolgáltató az igénybe nem vett férőhelyre eső összeget e szerződés II/3. pontjában meghatározott, a férőhely kihasználtságtól való elmaradás arányában visszafizetni köteles.

2./ Feladatellátó tudomásul veszi, hogy a működési támogatás teljes összegét vissza kell fizetnie, amennyiben:

1. jelentési kötelezettségének nem tesz eleget a szerződés megszűnését követően, vagy hiánypótlási felhívásnak határidőben nem-, vagy nem megfelelően tesz eleget,
2. a szerződés megszűnését követően nem biztosítja az ellenőrzés feltételeit, vagy akadályozza annak lefolytatását.

A támogatás jogosulatlan igénybevétele, jogszabálysértő vagy nem rendeltetésszerű felhasználásának esetében az Áht. 53. § (1)-(2) bekezdésében, illetve Ávr. 82. §-ban foglaltak szerint járnak el a Felek.

3./ Feladatellátó a jelen szerződésben kifejezetten elfogadja, hogy a 2./ pont szerint visszafizetendő működési támogatás összege után a folyósítás időpontjától kezdődően a visszafizetés időpontjáig – a részletfizetési kedvezmény vagy részletekben történő levonás engedélyezése esetén az engedélyezése napjáig – a jegybanki alapkamat kétszeresének megfelelő mértékű kamatát is megfizeti.

4./ A fizetendő kamat számításakor az érintett naptári félévet megelőző utolsó napon érvényes jegybanki alapkamat irányadó az adott naptári félév teljes idejére.

5./ A követelés közlését követő 30 napon belül a Feladatellátó köteles visszafizetni az abban meghatározott összegű működési támogatást és annak kamatait.

6./ **Jelen szerződéssel kapcsolatban keletkezett visszafizetések teljesítése:**

Jelen szerződéssel kapcsolatban keletkezett visszafizetéseket

1. Amennyiben a Feladatellátónak a részére történt folyósítással megegyező költségvetési évben keletkezik visszafizetési kötelezettsége, akkor a Feladatellátó a visszafizetést az SZGYF rendelkezési jogával érintett MÁK-nál vezetett ………………………………………..számú szakmai költségvetési fejezeti alszámla javára köteles teljesíteni, a közlemény rovatban a jelen szerződés számának és a „ÁHT: 343640” feltüntetésével.
2. Amennyiben a Feladatellátónak a részére történt folyósítást követő költségvetési évben keletkezik visszafizetési kötelezettsége, akkor a Feladatellátó a visszafizetést az SZGYF MÁK-nál vezetett ……………………………………………számú számla javára köteles teljesíteni, a közlemény rovatban a jelen szerződés számának és a „ÁHT: 343640” feltüntetésével.

**VIII.**

**A szerződés megszűnése**

1./ Rendes felmondással : A Felek kizárják a szerződés rendes – a másik Félnek fel nem róható okból történő - felmondásának lehetőségét.

2./ Rendkívüli felmondással: Bármelyik fél jogosult a szerződést felmondani, amennyiben a másik fél jelen szerződésből eredő lényeges kötelezettségét súlyosan megsérti, továbbá az SZGYFaz ellátási szerződés azonnali hatályú felmondására jogosult a 3./ pontban meghatározott esetekben is.

3./ Az SZGYF a jelen szerződéstől való elállásra vagy az ellátási szerződés azonnali hatályú felmondására jogosult, ha

1. a jelen szerződésben a megvalósításra meghatározott kezdő időponttól számított három hónapon belül a támogatott tevékenység nem kezdődik meg, vagy a Feladatellátó a lebonyolítási költség igénybevételét neki felróható okból nem kezdeményezi, és késedelmét ezen idő alatt írásban sem menti ki, vagy
2. a Feladatellátó a feladatellátás költségéről vagy döntés tartalmát érdemben befolyásoló valótlan, hamis adatot szolgáltatott vagy ilyen nyilatkozatot tett, vagy
3. olyan körülmény merül fel, vagy jut az SZGYF tudomására, amely alapján az Ávr. 76. § (1) bekezdése alapján nem köthető a Feladatellátóval támogatás nyújtására irányuló szerződés, vagy
4. a jelen szerződésben meghatározott feladat megvalósítása meghiúsul, tartós akadályba ütközik, vagy a jelen szerződésben foglalt ütemezéshez képest jelentős késedelmet szenved, vagy
5. a Feladatellátó neki felróható okból megszegi a jelen szerződésből, illetve az azzal kapcsolatos jogszabályokból eredő kötelezettségeit, így különösen nem tesz eleget ellenőrzéstűrési kötelezettségének, és ennek következtében a jelen szerződésben meghatározott feladat szabályszerű megvalósítását nem lehet ellenőrizni, vagy
6. a Feladatellátó a jelen szerződésben meghatározott vagy a szerződés megkötésének feltételeként jogszabály által előírt nyilatkozatok bármelyikét visszavonja, vagy
7. a Feladatellátó a jelen szerződésben meghatározott beszámoló, elszámolás benyújtásának határidejét elmulasztotta, vagy a beszámolót, elszámolást annak nem megfelelő teljesítése miatt az SZGYF nem fogadta el, vagy
8. a Feladatellátó a 2014. január 1. és a jelen szerződés megkötésének időpontja közötti időszakban nem felelt meg az Áht. 50. § (1) bekezdés a) pontjában meghatározott rendezett munkaügyi kapcsolatok követelményének.

4./ Amennyiben jelen szerződés a Felek súlyos szerződésszegése miatti felmondással szűnik meg, a szerződést szegő fél kártérítési kötelezettséggel tartozik. Ennek során Felek kötelesek a kárt megnevezni, és annak indokolt mértékét bizonyítani.

**IX.**

**Egyéb rendelkezések**

1./ A jelen megállapodásban foglaltak megvalósítását az SZGYF a beszámoló Feladatellátó általi benyújtására a jelen megállapodásban rögzített határidőt követő5 év elteltéig, bármikor, bárhol ellenőrizheti.

2./ A szerződés megvalósulása során felmerülő módosítási kérelmek bírálatának menete:Az SZGYF a Feladatellátó szerződésmódosításra irányuló kérelmét elbírálja, és – indokolt esetben – a módosítás tervezetét elkészíti. Az SZGYF a fent meghatározottak szerint jár el a Feladatellátó által benyújtott, a támogatási szerződés közös megegyezéssel történő megszüntetésére irányuló igény esetében is.

3./ Ha a Feladatellátó olyan nyilatkozatot tesz, vagy az SZGYF olyan körülményről szerez tudomást, amely a jelen megállapodás felmondását, illetve az attól való elállást megalapozza, az SZGYF felfüggeszti a jelen szerződésben meghatározott összegek folyósítását, és erről a Feladatellátót írásban tájékoztatja.

4./ Ha az SZGYF a jelen megállapodástól eláll, az addig a Feladatellátó részére folyósított összegekből a jogosulatlanul igénybe vett összegeket vissza kell fizetni az SZGYF részére a jelen szerződésben meghatározott számlára és határidőn belül. Az SZGYF a jelen megállapodástól részben is elállhat, illetve azt részben is felmondhatja. Az SZGYF az elállás, felmondás során figyelembe veszi különösen az eltelt időt, a megvalósult feladat mértékét és a Feladatellátó magatartásának felróhatóságát.

5./ A Feladatellátó benyújtotta az SZGYF felé az Ávr. 72. § (2) és (3) bekezdésében továbbá a fejezeti kezelésű előirányzatok kezeléséről és felhasználásáról szóló 84/2013. (XII.30.) EMMI rendelet 6. §-ában foglalt nyilatkozatokat, dokumentumokat, amelyet az SZGYF megvizsgált, és amelyek szerint a Feladatellátó megfelel az Áht. 50. § (1) bekezdésében foglalt követelményeknek, és megállapította, hogy olyan körülmény - így különösen az Ávr. 76. §-ban foglalt körülmény - nem áll fenn, amelyek a támogatási szerződés megkötését lehetetlenné teszi.

**X.**

**Záró rendelkezések**

1./ A Feladatellátó képviseletében aláíró személy kijelenti és igazolja a mellékletben csatolt dokumentumokkal, hogy jogosult a Feladatellátó képviseletére, továbbá ennek alapján jelen Szerződés megkötésére és aláírására. Aláíró képviselő/k kijelenti/k, hogy a testületi szervei/k részéről a jelen szerződés megkötéséhez szükséges felhatalmazásokkal rendelkezik/nek, tulajdonosai/k jelen jogügyletet jóváhagyták és harmadik személyeknek semminemű olyan jogosultsága nincs, mely a Feladatellátó részéről akadályozná vagy bármiben korlátozná a jelen szerződés megkötését és az abban foglalt kötelezettségek maradéktalan teljesítését.

2./ Feladatellátó kijelenti, hogy a Szolgáltató minden tevékenységéért úgy felel, mintha azt maga végezné.

3./ Feladatellátó a szerződés aláírásával nyilatkozik, hogy a feladat és a működési támogatás jelen szerződésben, illetve a vonatkozó jogszabályokban meghatározott feltételeit és kitételeit megismerte és azokat jelen szerződés aláírásával kifejezetten elfogadja.

4./ Szerződő felek rögzítik, hogy a Feladatellátó a jelen szerződés aláírásáig az SZGYF részére köteles átadni a kötelező mellékletként felsorolt dokumentumokat, és egyúttal a jelen szerződés aláírásával nyilatkozik arról, hogy a dokumentumokban, valamint a jelen szerződés megkötésének feltételeként jogszabály vagy az SZGYF által meghatározott, a Feladatellátó által benyújtott egyéb dokumentumokban, nyilatkozatokban foglaltak a jelen szerződés aláírásának időpontjában változatlanul fennállnak.

5./ Feladatellátó a jelen szerződés aláírásával

1. nyilatkozik arról, hogy a támogatási igényben foglalt adatok, információk és dokumentumok teljes körűek, valódiak és hitelesek;
2. nyilatkozik arról, hogy nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban
3. tudomásul veszi, hogy köztartozás fennállása esetén támogatásban addig nem részesíthető, amíg köztartozását nem rendezi. Köztartozás mentességet igazoló okiratot minden pénzügyi elszámoláshoz csatolni kell.

6./ A Szerződő Felek rögzítik az alábbiakat:

1. a szerződés hatályba lépésének napja 2014. január 1.
2. a szerződés érvénybe lépésének napja az utoljára aláíró aláírásának napja,
3. a szerződő partner a 2013. július 31. napján kelt – fogyatékos személyek ellátására vonatkozó – Megállapodás és annak 1. számú módosítása alapján megkezdte a teljesítést, amelyet az SZGYF utólagosan elfogad.

7./ A szolgáltatás igénybevételére vonatkozóan az Szt, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet, a személyes gondoskodást nyújtó szociális ellátások igénybevételének rendjéről szóló 9/1999. (XI. 24.) SzCsM rendelet, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet, valamint önkormányzati intézmény esetén a Fenntartó rendeletében foglaltak, egyéb esetben a Feladatellátó döntésében foglalt szabályok az irányadóak.

8./ Szerződő Felek kijelentik, hogy jelen szerződés teljesítése során kölcsönösen együttműködve járnak el, az esetleges vitás kérdéseiket megkísérlik békés úton, egyeztetéssel rendezni, s amennyiben az nem vezet eredményre, úgy jogvitáik eldöntésére az SZGYF székhelye szerint illetékes törvényszéket jelölik ki.

9./ Jelen szerződés által nem szabályozott kérdésekben a mindenkor hatályos Ptk. szerződésekre vonatkozó általános rendelkezései és a vonatkozó ágazati jogszabályok előírásai az irányadók.

10./ Szerződő felek a 2013. július 31-én kelt megállapodást és annak 1. számú módosításáról szóló megállapodást jelen szerződés aláírásával, közös megegyezéssel felbontják.

Szerződő Felek a fenti tíz fejezet pontjait és …. mellékletet tartalmazó ellátási szerződést elolvasták, közösen értelmezték, s azt, mint akaratukkal és jognyilatkozataikkal mindenben megegyezőt saját kezűleg, illetve aláírásra jogosult képviselőik útján jóváhagyólag írják alá.

A szerződés 10 db eredeti, egymással teljes egészében megegyező példányban készült, amelyből 8 db az SZGYF-nél, 1 db a Feladatellátónál marad, 1 db a szolgáltató vezetőjét illeti meg.

**Budapest, 20… év ……………… hó … nap. Budapest, 20… év ………………hó … nap.**

………………………………………….. …………………………………………..

**Dr. Thuma Róbert dr. Fülöp Erik főigazgató polgármester**

Pénzügyi ellenjegyzés:

**Budapest, 20… év ……………… hó … nap. Budapest, 20… év ………………hó … nap.**

…………………………………………… ……………………………………………..

SZGYF gazdasági vezető Feladatellátó gazdasági vezető

Jogi ellenjegyzés:

**Budapest, 20… év ……………… hó … nap.**

………………………………………………………………..

SZGYF Jogi és Igazgatási Főosztály

Szakmai ellenjegyzés:

Budapest, 20 év hó……nap

………………………………………………..

SZGYF Intézményirányítási Főosztály

**Záradék:**

**A szociális igazgatásról és szociális ellátásokról szóló 1993. évi III. törvény 91. § (4) bekezdésében foglalt jogkörömben eljárva, a Szociális és Gyermekvédelmi Főigazgatóság, valamint a Tiszavasvári Város Önkormányzata között, 2014.. év ………………………hó … napján – fogyatékos személyek otthona biztosítása tárgyában – fentiek szerint létrejött ellátási szerződést jóváhagyom.**

**Budapest, 20….év ………………………….. hó ….. nap**

**……………………………………………………......**

**Az alábbi mellékletek a szerződés elválaszthatatlan részét képezik.**

1. **számú melléklet:** Feladatellátó létesítő okiratának egyszerű másolata (alapító okirat, alapszabály, stb.),
2. **számú melléklet:** Feladatellátó létezését igazoló hiteles okirat és annak magyar nyelvű fordítása (cégkivonat, cégbejegyző végzés, szolgáltatói nyilvántartásba vételről szóló határozat, egyéni vállalkozói igazolvány hiteles másolata, ahol jogszabály előírja, kivonat a bírósági nyilvántartásból, stb. hiteles másolata),
3. **számú melléklet:** Feladatellátó képviselőjének közjegyző által hitelesített aláírási címpéldánya vagy a Feladatellátó képviselőjének ügyvéd által ellenjegyzett aláírás mintája,
4. **számú melléklet:** Feladatellátó képviselőjének aláírási jogosultságát igazoló okirat,
5. **számú melléklet**: Feladatellátó számlavezető pénzintézete által ellenjegyzett, a jelen szerződésben meghatározott ellenőrzési véghatáridővel megegyező határidőig a Támogató javára szóló (kedvezményezett számla: MÁK 10032000-01220328-50000005), valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozata pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt, - amennyiben a Feladatellátó több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről
6. **számú melléklet**: Feladatellátó éves költségvetése
7. **számú melléklet:** Jelentés a fogyatékos személyek otthona ellátásának szakmai mutatószámairól
8. Az Ávr. 72. § (2) és (3) bekezdésében továbbá a fejezeti kezelésű előirányzatok kezeléséről és felhasználásáról szóló 84/2013. (XII.30.) 6. §-ában foglalt nyilatkozatok és dokumentumok.
9. Az Áht 50. § (1) bekezdésében foglalt követelményeknek megfelelő dokumentumok.